Els ports de Balears rebran aquest 2017 un total de 42 milions 300 mil euros en inversions. El ministre de Foment, Íñigo de la Serna, ha anunciat que enguany es duplica la inversió pública als ports estatals i arribarà als 813 milions d’euros. El fons de compensació, dotat amb 40 milions d’euros, no preveu cap inversió a les Illes. En canvi, sí que s’han consignat per a les Balears 20 milions d’euros per fer projectes de millora d’accessibilitat als ports fins l’any 2021. D’aquest pla, la primera obra prevista és la millora del vial d’accés a l’estació del Cós Nou de Maó.